Diari Oficial de la Generalitat Valenciana


Sumari del DOGV 6266, del 13-05-2010 (2010/4973)

ACORD de 30 de març de 2010, de la Comissió Territorial d'Urbanisme de Castelló, relatiu a la modificació número 6 del Pla General de Fanzara, sobre canvi en les alineacions del carrer Aljibe.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6266

Data del DOGV
:   13-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/4973


Data del document
:   30-03-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Fanzara
    * pla d'urbanisme

ACORD de 30 de març de 2010, de la Comissió Territorial d'Urbanisme de Castelló, relatiu a la modificació número 6 del Pla General de Fanzara, sobre canvi en les alineacions del carrer Aljibe. [2010/4973]  
«Vist l'expedient de referència i de conformitat amb els següents:   
Antecedents  
Primer. L'Ajuntament de Fanzara va acordar, el 15 de juliol de 2006, exposar al públic la modificació, la qual cosa es va dur a terme mitjançant anuncis publicats en el periòdic Mediterráneo, de 25 de setembre de 2006 i en el Diari Oficial de la Generalitat Valenciana núm. 5348, de 18 de setembre de 2006. Transcorregut el període d'informació al públic, durant el qual no es va formular cap al·legació, el Ple va aprovar provisionalment la modificació en la sessió de 25 de novembre de 2006.  
Segon. En data 28 de desembre de 2006 va tenir entrada en aquest Servei Territorial d'Urbanisme de Castelló la modificació núm. 6 del Pla general de Fanzara per a l'aprovació definitiva d'aquest, i en virtut del tràmit previst en l'article 84 de la Llei 16/2005, de 30 de desembre, urbanística valenciana (d'ara endavant LUV) per l'escrit de 6 de febrer de 2007 es va advertir l'Ajuntament de la necessitat aclarir, corregir i, si escau, adaptar el document, perquè l'aprovació definitiva poguera ser atesa.   
D'altra banda, com a continuació d'aquest escrit, i atés que s'aporta documentació en què s'adverteix que la línia delimitadora del sòl urbà pateix un desplaçament, i per tant es produeix un canvi en la classificació del sòl no urbanitzable que passa a urbà, amb data 16 de maig de 2007 se sol·licita a l'Ajuntament la documentació relativa a l'estudi d'impacte ambiental i a l'estudi d'integració paisatgística com a documentació complementària, necessària per a atendre l'aprovació definitiva de la modificació.  
Tercer. Per escrit del Servei Territorial d'Urbanisme de 29 de gener de 2009 es va efectuar l'advertència de caducitat de conformitat amb l'article 92 de la Llei reguladora del règim jurídic de les administracions públiques i del procediment administratiu comú.   
Com que no es va aportar cap documentació, la Comissió Territorial d'Urbanisme de Castelló, en sessió de 25 de maig de 2009, va adoptar l'acord de declarar la caducitat del procediment d'aprovació definitiva de la modificació puntual núm. 6 del Pla general de Fanzara.   
Quart. En data 28 de desembre de 2009 l'Ajuntament de Fanzara remet nova documentació relativa a la modificació núm. 6 del Pla general, la qual va ser novament aprovada pel Ple de la corporació en la sessió celebrada el 18 de setembre de 2009, en la qual s'aprecia que ja no es produeix variació en la classificació del sòl, i es tracta ara d'un mer ajust en l'alineació del carrer Aljibe, per la qual cosa es fa innecessària la redacció d'un estudi d'impacte ambiental i d'un estudi d'integració paisatgística, tal com va ser requerit al moment oportú.  
La documentació aportada es remet de nou a l'efecte de l'aprovació definitiva autonòmica.  
Cinqué. El projecte consta de memòria informativa, memòria justificativa, plànols d'informació i plànols d'ordenació.   
Sisé. L'objecte del document és, segons assenyala la memòria, el canvi de direcció en les alineacions del carrer Aljibe, amb el consegüent canvi en les superfícies de les illes de cases, sense que es produïsca cap canvi en la classificació del sòl, ni en la qualificació urbanística de l'àmbit afectat, que es manté dins de la qualificació de nucli històric.  
Els canvis que s'introdueixen en cada una de les illes de cases afectades per l'ajust de l'alineació del carrer són els següents:  
  
Fonaments de dret  
Primer. L'aprovació definitiva d'aquest expedient ha de resoldre's de conformitat amb el que disposa la Llei 16/2006, de 30 de desembre, urbanística valenciana (d'ara endavant LUV) i del Decret 67/2006, de 19 de maig, pel qual s'aprova el Reglament d'ordenació i gestió territorial i urbanística (d'ara endavant ROGTU).  
Segon. La tramitació d'aquesta modificació puntual del Pla general de Fanzara ha sigut correcta i la documentació està completa, de conformitat amb el que estableixen els articles 83 i 94 de la LUV, com també en l'article 212 i 223 del ROGTU.  
Tercer. La modificació puntual del Pla general de Fanzara que ara s'examina suposa la introducció d'alteracions en l'ordenació detallada d'un sòl urbà.  
Com reiteradament ha establit la jurisprudència, la determinació concreta de la qualificació d'uns terrenys inclosos en sòl urbà o urbanitzable s'emmarca dins de la discrecionalitat del planejament urbanístic, gaudint en aquests casos l'administració d'àmplia llibertat per a triar, entre les alternatives possibles, la forma en què el territori ha de quedar ordenat. Així mateix, són les esmentades matèries determinacions urbanístiques que tracen, juntament amb altres, el model físic d'una convivència purament local, sense incidència en interessos supralocals, per la qual cosa, quan es tracte d'aquestes determinacions, aquella discrecionalitat ha de ser actuada per l'ajuntament, des de la representació que li confereix la legitimació democràtica.  
La Llei urbanística valenciana recull clarament aquestes idees. Així, l'article 5.3 d'aquesta llei autonòmica assenyala que "la intervenció administrativa en urbanisme ha de respectar la garantia institucional de l'autonomia local, recollida en l'article 140 de la Constitució. La intervenció de l'administració de la Generalitat se centrarà en els aspectes d'interés supramunicipal regulats en l'article 85 d'aquesta llei, amb especial atenció a l'ordenació del territori o la preservació del medi ambient, mitjançant l'exercici de les seues potestats administratives". D'altra banda, l'article 85 de la LUV, després d'explicitar les comeses autonòmiques que permeten formular objeccions a l'aprovació definitiva del planejament municipal, estableix en el tercer apartat que està vedat a la resolució autonòmica d'aprovació qüestionar la interpretació d'aquest interés formulada pel municipi des de la seua pròpia representativitat.  
En el cas que ens ocupa, les qüestions que es plantegen en la modificació no incideixen específicament en interessos supralocals, per la qual cosa cap únicament un control de legalitat.  
No hi ha cap obstacle en l'aprovació definitiva de l'ajust de les alineacions del vial que s'inclou en el projecte de modificació, el qual es justifica en criteris de racionalitat i oportunitat de l'interés local, encara que amb això es produïsca un increment del sòl edificable. La superfície d'aprofitament lucratiu que es veu incrementada no genera una superfície suficient per a l'increment del nombre d'habitatges, constituint porcions complementàries que completen les necessàries per al desenvolupament de les illes d'edificació resultants, per la qual cosa es manté l'equilibri de les dotacions i els sòls edificables previstos en el planejament en semblants termes als que preveu el planejament vigent.  
Quart. Quant a la competència en l'aprovació, tenint en compte l'objectiu que ara es pretén, perfectament enquadrable en el que estableix l'article 37.1.c com ara l'establiment de les alineacions i rasants d'un àmbit, es pot entendre que aquest es pot portar a cap mitjançant la mera aprovació definitiva municipal, segons el que assenyala el 37.2 de la LUV.   
No obstant això, com que l'expedient deriva d'una redacció prèvia que sí que requeria l'aprovació autonòmica, i per a aconseguir agilitar els tràmits en el procediment de resolució de l'aprovació definitiva, sobre la qual, com s'ha vist, no sembla que hi ha cap objecció a la seua aprovació, podem concloure que tampoc existirà cap impediment a l'aprovació autonòmica, ja que aquesta ha sigut requerida pel mateix Ajuntament.  
Cinqué. La Comissió Territorial d'Urbanisme, a proposta del director general d'Urbanisme, és l'òrgan competent per a resoldre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que disposa el 10.a) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
En virtut de tot el que antecedeix, la Comissió Territorial d'Urbanisme de Castelló, acorda:  
Aprovar definitivament el projecte de modificació puntual núm. 6 del Pla general de Fanzara relativa a la modificació d'alineacions en carrer Aljibe.  
Contra l'instrument de planejament aprovat pot interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que es puga exercir qualsevol altre recurs o acció que considere oportú.»  
Castelló de la Plana, 30 de març de 2010.- El secretari de la Comissió Territorial d'Urbanisme: Fernando Renau Faubell.